Lachos ežeras
Lachos ežeras (isp. Laguna del Laja) – ežeras Čilėje, Bio Bijaus regione, Andų kalnuose, ~30 km į rytus nuo Antuko, netoli Argentinos sienos, 1200 m aukštyje. Išsidriekęs iš šiaurės į pietus 35 km, plotis iki 10 km. Kranto linija vingiuota, daug įlankų. Iš Lachos ežero išteka Lachos upė (Bio Bijaus intakas). Upėtakių žvejyba. Pakrantės praktiškai negyvenamos. Pietuose sudarytas Lachos ežero nacionalinis parkas.